A designación oficial ye de Republica d'Austria (en alemán Republik Österreich). Dimpués d'a cayita d'o Imperio austro-hongaro en 1918 se deciba Estato alemán d'Austria[5] pero dimpués d'o Tractato de Saint-Germain-en-Laye habió de cambear o suyo nombre a "Republik Österreich" ("Republica d'Austria"). O nombre "Republik Deutsch-Österreich" se puet trobar en as estampetas y diners de prencipios d'os anyos 1920. O nombre se tornó a cambear mientres o rechimen faixista (dende 1934 dica 1938) a Estato Federal d'Austria (Bundesstaat Österreich), pero tornó a estar o mesmo con a independencia y a "Segunda Republica Austriaca" (1955 - actualidat).